
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


24 Ιανουάριου 2019 


ΤΕΥΧΟΣ ΔΕΥΤΕΡΟ 


Αρ. Φύλλου 100 


ΑΠΟΦΑΣΕΙΣ 

Αριθμ. 549 

Καθορισμός τεχνικών και λειτουργικών προδια¬ 
γραφών ορειβατικών καταφυγίων και διαδικασία 
χορήγησης Ειδικού Σήματος Λειτουργίας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ-ΤΟΥΡΙΣΜΟΥ 

Έχοντας υπόψη: 

Α.Τις διατάξεις: 

1. Του άρθρου 36 του ν.4280/2014 «Περιβαλλοντική 
αναβάθμιση και ιδιωτική πολεοδόμηση-βιώσιμη ανά¬ 
πτυξη οικισμών-ρυθμίσεις δασικής νομοθεσίας και άλλες 
διατάξεις» με το οποίο αντικαταστάθηκαν τα άρθρα 45 
έως 61 του ν. 998/1979 και συγκεκριμένα το άρθρο 56 
αυτού περί ορειβατικών καταφυγίων (ΑΊ 59), όπως αυτό 
τροποποιήθηκε με το άρθρο 17 του ν. 4519/2018 «Φο¬ 
ρείς διαχείρισης προστατευόμενων περιοχών και άλλες 
διατάξεις (Α' 25). 

2. Τηςπαρ. 12 του άρθρου 52 του ν.4280/2014 (Α' 159) 
«Περιβαλλοντική αναβάθμιση και ιδιωτική πολεοδόμη¬ 
ση - Βιώσιμη ανάπτυξη οικισμών - Ρυθμίσεις δασικής 
νομοθεσίας και άλλες διατάξεις», όπως αντικαταστάθηκε 
μετοάρθρο23 του ν. 4519/2018 (Α' 25) «Φορείς προστα¬ 
τευόμενων περιοχών και άλλες διατάξεις». 

3. Της υποπαραγράφου ηη της παρ. 3 του άρθρου 1 
του ν. 4276/2014 (Α' 155} «Απλούστευση διαδικασιών 
λειτουργίας τουριστικών επιχειρήσεων και τουριστικών 
υποδομών, ειδικές μορφές τουρισμού και άλλες διατά¬ 
ξεις». 

4. Του άρθρου 114 του ν. 4495/2017 (Α' 167) «Έλεγχος 
και προστασία του Δομημένου Περιβάλλοντος και άλλες 
διατάξεις». 

5. Του άρθρου 16 του ν. 4178/2013 (Α' 174) «Αντιμετώ¬ 
πιση της αυθαίρετης δόμησης -περιβαλλοντικό ισοζύγιο 
και άλλες διατάξεις». 

6. Του ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και λοιπές διατάξεις» 
(Α' 112). 


7. Του άρθρου 3 του α.ν. 771/1945 (Α’ 321). 

8. Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ/τος 63/2005 (Α’ 98). 

9. Του π.δ/τος 127/2017 «Οργανισμός Υπουργείου 
Τουρισμού» (Α' 157). 

10. Του π.δ/τος 132/2017 «Οργανισμός Υπουργείου 
Περιβάλλοντος και Ενέργειας (Υ.Π.ΕΝ.) (Α' 160). 

11. Του π.δ/τος 123/2016 «Ανασύσταση και μετονο- 
μασία του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης, ανασύσταση του Υπουρ¬ 
γείου Τουρισμού, σύσταση Υπουργείου Μεταναστευ- 
τικής Πολιτικής και Υπουργείου Ψηφιακής Πολιτικής, 
Τηλεπικοινωνιών και Ενημέρωσης, μετονομασία Υπουρ¬ 
γείων Εσωτερικών και Διοικητικής Ανασυγκρότησης, 
Οικονομίας, Ανάπτυξης και Τουρισμού και Υποδομών, 
Μεταφορών και Δικτύων» (Α' 208). 

12. Του π.δ/τος 125/2016 «Διορισμός Υπουργών, Ανα¬ 
πληρωτών Υπουργών και Υφυπουργών» (Α’ 210). 

13. Του άρθρου 4 του π.δ/τος 70/2015 (Α' 114) περί 
ανασύστασης και μετονομασίας Υπουργείων, με το 
οποίο το Υπουργείο Παραγωγικής Ανασυγκρότησης, 
Περιβάλλοντος και Ενέργειας μετονομάζεται σε Υπουρ¬ 
γείο Περιβάλλοντος και Ενέργειας. 

14. Της με αριθμ. Υ198/16.11.2016 απόφασης του 
Πρωθυπουργού (Β' 3722) «Ανάθεση αρμοδιοτήτων στον 
Αναπληρωτή Υπουργό Περιβάλλοντος και Ενέργειας, 
Σωκράτη Φάμελλο». 

15. Της με αριθμ. 23948/20.11.2015 απόφασης των 
Αναπληρωτών Υπουργών Οικονομίας, Ανάπτυξης και 
Τουρισμού-Περιβάλλοντος και Ενέργειας «Καθορισμός 
προδιαγραφών ορειβατικών καταφυγίων και διαδικασία 
χορήγησης Ειδικού Σήματος Λειτουργίας» (Β' 2570). 

16. Της με αριθμ. 2868/18.02.2004 κοινής απόφασης 
Υφυπουργών Ανάπτυξης και Γεωργίας (Β’ 398) «Κανονι¬ 
σμός Ορειβατικών Καταφυγίων», όπως ισχύει. 

17. Το με αριθμ. 20453 φ.701.2 έγγραφο του Αρχηγείου 
Πυροσβεστικού Σώματος με θέμα «Μέσα πυροπροστα¬ 
σίας ορειβατικών καταφυγίων». 

Β.Το γεγονός ότι από τις διατάξεις της απόφασης αυτής 
δεν προκαλείται δαπάνη στον κρατικό προϋπολογισμό, 
σύμφωνα με την με αριθμ.17999/23.10.2018 εισήγηση 
της Προϊσταμένηςτης Γενικής Διεύθυνσης Οικονομικών 
και Διοικητικών Υπηρεσιών, αποφασίζουμε: 

Τεύχος ΒΊ 00/24.01.2019 


Άρθρο 1 

Ορισμός ορειβατικών καταφυγίων 

Τα ορειβατικά καταφύγια είναι εγκαταστάσεις ειδικής 
τουριστικής υποδομής κατάτηνέννοιατηςπαραγράφου 3 
του άρθρου 1 του ν. 4276/2014 {Α' 155) και διακρίνονται 
σε καταφύγια μόνιμης κατασκευής, φυλασσόμενα και μη, 
και σε καταφύγια έκτακτης ανάγκης. 

α. Το καταφύγιο μόνιμης κατασκευής, φυλασσόμενο 
και μη, είναι κτιριακή εγκατάσταση δυναμικότητας έως 
ογδόντα (80) κλινών σε υψόμετρο πάνω από εννιακόσια 
(900) μέτρα, που εξυπηρετεί την πεζοπορία, την ορειβα¬ 
σία και την αναρρίχηση και γενικά τις δραστηριότητες 
ορεινού τουρισμού. 

β. Το καταφύγιο έκτακτης ανάγκης είναι κτιριακή κα¬ 
τασκευή μικρής κλίμακαςγιατηνπροστασία ορειβατών, 
περιπατητών, αναρριχητών και ερευνητών από έκτακτα 
καιρικά φαινόμενα. Διακρίνεται σε μόνιμο και σε μετα- 
φερόμενο καταφύγιο έκτακτης ανάγκης. 

Άρθρο 2 

Καθεστώς ορειβατικών καταφυγίων 

1. Οι προδιαγραφές που περιγράφονται στην παρούσα 
αφορούν μόνο τα υπό ανέγερση και τυχόν επεκτάσεις 
υφιστάμενων ορειβατικών καταφυγίων και όχι τα υφι¬ 
στάμενα ορειβατικά καταφύγια, για τα οποία έχει ήδη 
εκδοθεί ή εκκρεμεί η έκδοση διαπιστωτικής πράξης και 
η απόφαση νομιμοποίησής τους. 

2. Για την ανέγερση ορειβατικών καταφυγίων μετά 
τη δημοσίευση της παρούσας κατατίθεται η Μελέτη 
Περιβαλλοντικών Επιπτώσεων (ΜΠΕ) για την Έγκριση 
Περιβαλλοντικών Όρων του ορειβατικού καταφυγίου 
στην Ειδική Υπηρεσία Προώθησης και Αδειοδότησης 
Τουριστικών Επενδύσεων (ΕΥΠΑΤΕ) του ΥπουργείουΤου- 
ρισμού και ακολουθείται η διαδικασία περιβαλλοντικής 
αδειοδότησης, σύμφωνα μετά όσα ορίζονται στο άρθρο 
56 του ν.998/1979, όπως ισχύει. 

3. Η διαδικασία χορήγησης Ειδικού Σήματος Λειτουρ¬ 
γίας που περιγράφεται στο άρθρο 9 της παρούσας εφαρ¬ 
μόζεται τόσο στα υφιστάμενα όσο και στα νέα ορειβατι¬ 
κά καταφύγια μόνιμης κατασκευής. 

Άρθρο 3 

Διαχείριση ορειβατικών καταφυγίων 

1. Φορέας διαχείρισης των ορειβατικών καταφυγίων 
είναι είτε η Ελληνική Ομοσπονδία Ορειβασίας Αναρρί¬ 
χησης (ΕΟΟΑ), είτε σωματεία ορειβατών/ πεζοπόρων, 
αναρριχητών, είτε Οργανισμοί Τοπικής Αυτοδιοίκησης 
(ΟΤΑ) α' και β' βαθμού. 

2. Ο φορέας διαχείρισης είναι αρμόδιος για την εκμί- 
σθωση του καταφυγίου και τον ορισμό διαχειριστή του 
καταφυγίου. Ο διαχειριστής του καταφυγίου πρέπει να 
διαθέτει: 

α. πιστοποιημένες γνώσεις βουνού και διάσωσης, 

β. πιστοποιημένες γνώσεις πρώτων βοηθειών, 

γ. πιστοποιητικό γλωσσομάθειας της αγγλικής γλώσ¬ 
σας, τουλάχιστον επιπέδου Β2 κατά το Κοινό Ευρωπαϊκό 
Πλαίσιο Αναφοράς. 


Άρθρο 4 

Τεχνικές και λειτουργικές προδιαγραφές 
ορειβατικών καταφυγίων μόνιμης κατασκευής, 
φυλασσόμενων και μη 

Της εγκατάστασης του ορειβατικού καταφυγίου προη¬ 
γείται εισήγηση της Ελληνικής Ομοσπονδίας Ορειβασίας 
Αναρρίχησης (ΕΟΟΑ). 

1. ΕΠΙΛΟΓΗ ΤΟΠΟΘΕΣΙΑ! ΕΓΚΑΤΑΣΤΑΣΗΣ ΟΡΕΙΒΑΤΙΚΟΥ 
ΚΑΤΑΦΥΓΙΟΥ 

• Υψόμετρο πάνω από 900 μέτρα. 

■ Εγκατάσταση σε προσβάσιμο σημείο ανεξάρτητα 
από τις συνθήκες που επικρατούν. 

• Να είναι προσιτό, ανεξάρτητα από τις καιρικές συν¬ 
θήκες. 

Να μην είναι κοντά σε περιοχές όπου υπάρχει κίνδυνος 
από χιονοστιβάδες. 

2. ΚΤΙΡΙΟ 

• Ο προσανατολισμός και η τοποθέτηση της εισό¬ 
δου, όπου επιτρέπεται από τις συνθήκες, είναι νότιος - 
νοτιοδυτικός. 

• Η κεντρική είσοδος προστατεύεται με ανεμοθραύστη. 

• Διασφάλιση του αερισμού και φωτισμού όλων των 
χώρων του καταφυγίου. 

■ Χρήση προληπτικών μέτρων για την καταπολέμη¬ 
ση τρωκτικών και εντόμων (π.χ. σίτες, αεροκουρτίνες, 
προστατευτικοί μηχανισμοί) και χρήση εγκεκριμένων 
σκευασμάτων (π.χ. δολωματικοι σταθμοί). 

3. ΧΩΡΟΣ ΥΠΟΔΟΧΗΣ (Ρθεορΐίοη) 

• Προβλέπονται θέσεις με ερμάρια αποθήκευσης, στα 
οποία εναποτίθενται τα άρβυλα και τα σακίδια των επι¬ 
σκεπτών, καθώς και ντουλάπια φύλαξης διασωστικού 
και λοιπού εξοπλισμού, τα οποία ελέγχονται ανά τακτά 
χρονικά διαστήματα και είναι εύκολα προσβάσιμα. 
Δύναται να υπάρχει και χώρος στεγνώματος ρούχων. 

• Εφόσον το καταφύγιο διαθέτει φύλακα, επιτρέπεται 
στο χώρο αυτό να λειτουργεί μικρή έκθεση με χρηστικά 
αντικείμενα προς πώληση, απαραίτητα για την ασφαλή 
κίνηση στο βουνό. 

4. ΚΑΘΙΣΤΙΚΟ - ΧΩΡΟΣ ΕΣΤΙΑΣΗΣ 

• Τα δάπεδα αποτελούνται από αντιολισθητικά πλα¬ 
κίδια και διατηρούν τις ιδιότητές τους σε συνθήκες ψύ¬ 
χους. 

5. ΚΟΥΖΙΝΑ - ΥΓΙΕΙΝΗ ΤΡΟΦΙΜΩΝ 

• Οι τοίχοι σε ύψος τουλάχιστον 1,80 μ. από το δάπεδο 
είναι καλυμμένοι με πλακίδια εφυαλωμένης πορσελάνης 
και απόλυτα επίπεδης επιφάνειας. Η τοποθέτηση των 
πλακιδίων γίνεται με ελάχιστη απόσταση μεταξύ τους, 
χωρίς αρμό. 

• Όπου είναι απαραίτητη η χρήση αρμόστοκου, γίνεται 
με τέτοιον τρόπο ώστε να διασφαλίζεται ενιαία, δίχως 
κοιλότητες, τελική επιφάνεια. 

• Όπου υπάρχει επένδυση με λαμαρίνα (πάγκος κουζί¬ 
νας), αυτή είναι από ανοξείδωτο χάλυβα, σε συνεχόμενη 
επιφάνεια, τοποθετημένη και στερεωμένη με προσοχή, 
ώστε να αποφεύγονται οι στρεβλώσεις και τα ανοίγμα¬ 
τα στις ματίσεις. Αποκλείεται η χρήση υλικών που δεν 
διασφαλίζουν αδιαπότιστες επιφάνειες, όπως κεραμικά 
μη εφυαλωμένα πλακίδια, τσιμέντο σανίδες ή επένδυση 
των επιφανειών με ξύλο. 




Τεύχος Β' 100/24.01.2019 

■ Τα ευπαθή τρόφιμα συντηρούνται απαραίτητα σε 
συντηρημένους καταψύκτες και ψυγεία. 

• Ο διαχειριστής του καταφυγίου φέρει την ευθύνη 
συντήρησης και αποθήκευσης των τροφίμων. Όταν δεν 
υπάρχει διαχειριστής, ο φορέας διαχείρισης του καταφυ¬ 
γίου διασφαλίζει ότι η ομάδα που επισκέπτεται το κα¬ 
ταφύγιο έχει ορίσει άτομο για την επίβλεψη της χρήσης 
των συσκευών καθώς και τον καθαρισμό της κουζίνας. 

• Τα ερμάρια αποθήκευσης των τροφίμων διαθέτουν 
πορτάκια ασφαλείας για την προστασία των τροφίμων. 

• Ο χώρος των λεκανών πλύσης τροφίμων ή σκευών 
είναι ανεξάρτητος. Ο χώρος πλύσης σκευών είναι ανά¬ 
λογος των παρασκευαζόμενων τροφίμων και των χρη¬ 
σιμοποιούμενων σκευών, σε θέση που να αποφεύγεται 
η διασταυρούμενη επιμόλυνση. 

• Εφόσον η κουζίνα διαθέτει παρασκευαστήριο, δύνα- 
ται να παρέχει μαγειρεμένο ζεστό ή κρύο φαγητό καθώς 
και σνακ ή άλλα παρασκευάσματα, όπως γλυκίσματα, 
στους επισκέπτες. Όταν η κουζίνα δεν διαθέτει παρα¬ 
σκευαστήριο, υπάρχει ο απαραίτητος οικιακός εξοπλι¬ 
σμός κουζίνας για την αυτοεξυπηρέτηση των ορειβατών. 

• Ύπαρξη κατάλληλων δοχείων απορριμμάτων και τα¬ 
κτική απομάκρυνση αυτών. 

■ Οι κάδοι απορριμμάτων είναι κλειστοί και ποδοκί¬ 
νητοι και βρίσκονται σε κατάλληλες θέσεις, μακριά από 
τρόφιμα και με την κατάλληλη σήμανση. 

6. ΔΩΜΑΤΙΟ ΔΙΑΧΕΙΡΙΣΤΗ/ ΠΡΟΣΩΠΙΚΟΥ 

•Το δωμάτιο του διαχειριστή διαθέτει κρεβάτι (ή κρε¬ 
βάτια) καθώς και ανεξάρτητο ννε - ντους. 

• Οταν το καταφύγιο διαθέτει πρόσθετο προσωπικό, 
υπάρχουν επιπλέον δωμάτια. 

7. ΧΩΡΟΙ ΥΠΝΟΥ {κοιτώνες ή δωμάτια) 

• Οι χώροι ύπνου (κοιτώνες ή δωμάτια) έχουν ελάχιστο 
όγκο 5 (πέντε) κ.μ. ανά θέση. Κάθε κοιτώνας ή δωμάτιο 
παρέχει μέγιστη δυναμικότητα 10 (δέκα) θέσεων και 
διαθέτει τουλάχιστον ένα άνοιγμα για άμεσο αερισμό. 

• Διαθέτουν ατομικές κλίνες (κουκέτες), με σταθερές 
κλίμακες που επιτρέπουν την άνετη πρόσβαση στο ανώ¬ 
τερο επίπεδο. 

• Οι κουκέτες διαχωρίζονται με μια πλάγια απόσταση 
περίπου 0,60μ. 

• Είναι οργανωμένοι είτε σε ατομικές κλίνες είτε σε 
στρώματα παρακείμενα επάνω στην ίδια επιφάνεια 
(όθΐ-Ηθηε). 

•Το ελάχιστο πλάτος των κουκετών είναι 0,80 μ. και το 
ελάχιστο μήκος είναι 2,00 μ. 

•Τα στρώματα έχουν επένδυση με καλύμματα. 

• Οι κουβέρτες και τα καλύμματα πλένονται τουλάχι¬ 
στον μια φορά το χρόνο με ευθύνη του φύλακα και, όπου 
δεν υπάρχει, με ευθύνη του φορέα διαχείρισης. 

8. \Λ/0 και ΝΤΟΥΣ (χώροι υγιεινής) 

• Βρίσκονται δίπλα ή μέσα στους κοιτώνες, ανάλογα με 
τη δυνατότητα παροχής νερού από πηγή ή υφιστάμενη 
δεξαμενή νερού. 

• Δύναται να υπάρχουν και κοινόχρηστα ννε εκτός του 
περιγράμματος του κτιρίου (εξωτερική πρόσβαση). 

• Η αναλογία των ννε είναι 1 (ένα) ανά 20 (είκοσι) άτομα 
και η αναλογία των νιπτήρων και των ποδονιπτήρων 
είναι 1 (ένα) ανά 10 (δέκα) άτομα. 


• Εάν επιτρέπεται από το σύστημα υδροδότησης, προ- 
βλέπεται η ύπαρξη 1 (ένα) ντους για κάθε 20 (είκοσι) 
άτομα κατ’ ελάχιστο. 

• Οι χώροι υγιεινής του φύλακα και του πρόσθετου 
προσωπικού δεν συνυπολογίζονται στον πιο πάνω κα¬ 
θορισμό αναλογιών. 

9. ΥΔΡΕΥΣΗ ΚΑΤΑΦΥΓΙΩΝ - ΔΕΞΑΜΕΝΗ 

• Η δεξαμενή κατασκευάζεται κατόπιν μελέτης και με 
υλικά επίστρωσης που αντέχουν σε πολύ χαμηλές θερ¬ 
μοκρασίες, κατάλληλα για δεξαμενές/ συλλέκτες νερού. 

10. ΑΠΟΧΕΤΕΥΣΗ-ΑΠΟΒΛΗΤΑ 

• Στα καταφύγια υπάρχουν 2 (δύο) ή 3 (τρεις) απορρο¬ 
φητικοί βόθροι, των οποίων η χρήση εναλλάσσεται με 
ευθύνη του διαχειριστή του καταφυγίου. 

• Η συντήρηση και ο καθαρισμός των βόθρων γίνεται 
με διάσπαση και αποικοδόμηση της οργανικής ύλης από 
τους ίδιους. 

• Οπου είναι εφικτό, οι βόθροι τοποθετούνται σε μα¬ 
κρινή απόσταση από το καταφύγιο και το μονοπάτι 
πρόσβασης. 

• Τήρηση της νομοθεσίας περί αποχετευτικών συστη¬ 
μάτων αναφορικά με τις αποστάσεις που πρέπει να τη¬ 
ρούνται κατά την κατασκευή τους (υποπαρ. 3.16 και 3.17 
του άρθρου 26 της υπ’ αριθ. 3046/304/1989 απόφασης 
του Αναπληρωτή Υπουργού Περιβάλλοντος Χωροταξίας 
και Δημοσίων Έργων (Δ 59), όπως ισχύουν). 

11. ΗΛΕΚΤΡΙΣΜΟΣ 

• Σε όλα τα καταφύγια υπάρχει ηλεκτροπαραγωγικό 
ζεύγος (γεννήτρια) για την τροφοδοσία του καταφυγίου 
με ηλεκτρισμό. 

• Εναλλακτικά μπορούν να υπάρχουν φωτοβολταϊκά, 
μικρές ανεμογεννήτριες ή συνδυασμός τους. 

• Στο καταφύγιο τοποθετείται υποχρεωτικά αλεξικέ¬ 
ραυνο τύπου ακίδας, τύπου ιονισμού ή τύπου κλωβού 
Ε3Γ303γ. 

12. ΠΥΡΟΠΡΟΣΤΑΣΙΑ 

• Το καταφύγιο έχει αναρτημένο διάγραμμα εξόδου - 
διαφυγής, σε εμφανές σημείο. Επιβάλλεται η τοποθέτη¬ 
ση αυτόνομων ανιχνευτών καπνού που ικανοποιούν τις 
απαιτήσεις του προτύπου ΕΝ 14604, όπως κάθε φορά 
ισχύει, και σύμφωνα με τις προδιαγραφές του κατασκευ¬ 
αστή σε όλους τους χώρους του καταφυγίου. 

• Επιβάλλεται η τοποθέτηση ενός (1) φορητού πυρο¬ 
σβεστήρα ξηρής σκόνης ή βάσης νερού, κατασβεστικής 
ικανότητας τουλάχιστον 21Α-113Β-Έ, ανά 75 τ.μ. μικτής 
επιφάνειας. Οι πυροσβεστήρες τοποθετούνται σε εμφα¬ 
νή και με εύκολη πρόσβαση σημεία από το προσωπικό 
και τους ορειβάτες. 

• Στον χώρο της κουζίνας επιβάλλεται η τοποθέτηση 
ενός (1) φορητού πυροσβεστήρα κατηγορίας πυρκαγιάς 
Ρ, ελάχιστης κατασβεστικής ικανότητας 25Ρ. 

Άρθρο 5 

Τεχνικές προδιαγραφές καταφυγίων 
έκτακτης ανάγκης 

Πριν την εγκατάσταση του ορειβατικού καταφυγίου 
έκτακτης ανάγκης (μόνιμο ή μεταφερόμενο), ο ενδια¬ 
φερόμενος ενημερώνει την ΕΥΠΑΤΕ με αίτηση, η οποία 

συνοδεύεται από εισήγηση της ΕΟΟΑ σχετικά με την 
τοποθεσία εγκατάστασης του ορειβατικού καταφυγίου. 
Η ΕΥΠΑΤΕ ακολούθως ενημερώνει όλες τις αρμόδιες 
υπηρεσίες. 

Ί. ΜΟΝΙΜΟ ΚΑΤΑΦΥΓΙΟ ΕΚΤΑΚΤΗΣ ΑΝΑΓΚΗΣ 

Το μέγεθος του κτιρίου δεν ξεπερνά τα 30 τ.μ. και μπο¬ 
ρεί να αποτελείται από έναν ή δυο χώρους. 

α. ΤΟΠΟΘΕΣΙΑ 

• Βρίσκεται σε υψόμετρο πάνω από 900 μέτρα. 

• Είναι προσιτό με όποιες καιρικές συνθήκες επικρα¬ 
τούν. 

• Έχει πλαισιακό φέροντα οργανισμό από οπλισμένο 
σκυρόδεμα, οι τοιχοπληρώσειςτου είναι από οπτοπλιν¬ 
θοδομή με ξύλινη ή μεταλλική στέγη και η βάση τους 
είναι μεταλλική ή από μπετόν. 

β. ΘΕΡΜΟΜΟΝΩΣΗ 

•Το καταφύγιο θερμό μονώνεται εσωτερικά με θερμο- 
μονωτικό υλικό ικανού πάχους (π.χ. 20εκ.). 

• Η θερμομόνωση επικαλύπτεται ώστε το χειμώνα να 
διατηρείται εσωτερικά σταθερή θερμοκρασία, ύψους 
περίπου 5-7 βαθμών 0. 

• Πρόβλεψη για επαρκή φυσικό ή τεχνητό αερισμό του 
καταφυγίου (π.χ. οπές αερισμού), ώστε να διαφεύγει η 
υγρασία που δημιουργείται από την κατά πολλούς μή¬ 
νες μη χρήση του κτιρίου, καθώς και από την αυξημένη 
ποσότητα υδρατμών που θα υπάρξουν στο χώρο από 
την προσέλευση ορειβατών. 

γ. ΕΞΟΔΟΣ ΚΙΝΔΥΝΟΥ 

• Στη στέγη δύναται να υπάρχει ανθρωποθυρίδα 
ανάγκης, εισόδου - εξόδου, με εσωτερική κατακόρυφη 
κλίμακα ασφαλείας με αντιολισθητική επιφάνεια και εύ¬ 
χρηστο σχήμα σκαλοπατιών. 

δ. ΑΛΕΞΙΚΕΡΑΥΝΟ 

• Σε όλα τα μόνιμα καταφύγια έκτακτης ανάγκης, με 
όποιον τρόπο και εάν είναι κατασκευασμένα, τοποθετεί¬ 
ται αλεξικέραυνο τύπου ακίδας, τύπου ιονισμού ή τύπου 
Κλωβού Ρ3Γ303γ. 

ε. ΧΩΡΟΣ ΥΠΝΟΥ 

• Στο χώρο ύπνου υπάρχουν κουκέτες που έχουν ελά¬ 
χιστο όγκο 5 κ.μ. ανά θέση. 

• Ο κοιτώνας παρέχει μέγιστη δυναμικότητα 6 θέσεων 
και διαθέτει τουλάχιστον ένα άνοιγμα για άμεσο αερισμό. 

• Προβλέπεται η ύπαρξη ατομικών κλινών (κουκετών) 
σε δύο το πολύ επίπεδα, με σταθερές κλίμακες που επι¬ 
τρέπουν την άνετη πρόσβαση στο ανώτερο επίπεδο. 

• Είναι οργανωμένες είτε σε ατομικές κλίνες είτε σε 
στρώματα παρακείμενα επάνω στην ίδια επιφάνεια 
(03ΐ-ίΐ3ης). 

•Το ελάχιστο πλάτος των κουκετών είναι 0,80 μ. και το 
ελάχιστο μήκος είναι 2,00 μ. 

• Δεν διατίθενται κλινοσκεπάσματα. 

2. ΜΕΤΑΦΕΡΟΜΕΝΟ ΚΑΤΑΦΥΓΙΟ ΕΚΤΑΚΤΗΣ ΑΝΑΓΚΗΣ 

•Τα μεταφερόμενα καταφύγια έκτακτης ανάγκης είναι 
οικιακοί χωρητικότητας 3 έως 4 ατόμων, όχι μεγαλύτεροι 
των 12 τ.μ., κατασκευασμένοι από μέταλλο ή ρνε που 
μπορούν να μεταφερθούν από ελικόπτερο. 

• Οι οικίσκοι είναι ειδικά διαμορφωμένοι με πολύ 
καλή θερμομόνωση, σταθερές κουκέτες και εξοπλισμό 
ανάγκης. 


Η θερμομόνωση επικαλύπτεται ώστε το χειμώνα να 
διατηρείται εσωτερικά σταθερή θερμοκρασία, ύψους 
περίπου 5 - 7 βαθμών 0. 

• Πρόβλεψη για επαρκή φυσικό ή τεχνητό αερισμό του 
καταφυγίου (π.χ. οπές αερισμού) 

Άρθρο 6 

Διαδικασία εγκατάστασης καταφυγίων 
έκτακτης ανάγκης 

1. Για την εγκατάσταση του μόνιμου καταφυγίου έκτα¬ 
κτης ανάγκης απαιτείται: 

α. Αίτηση - υπεύθυνη δήλωση του φορέα διαχείρισης 
προς την ΕΥΠΑΤΕ. 

β. Χάρτης της ευρύτερης περιοχής σε κλίμακα 1:5000 
(Υπόβαθρο της ΓΥΣ) όπου σημειώνεται με ευκρίνεια η 
ακριβής θέση της κτιριακής εγκατάστασης και ο δρόμος 
προσπέλασης και τα μονοπάτια. 

γ. Τεχνική έκθεση με αναλυτική περιγραφή της θέσης 
της εγκατάστασης και των προδιαγραφών της παρ. 1 του 
άρθρου 5 της παρούσας. 

δ. Εισήγηση της ΕΟΟΑ για την κατάλληλη τοποθεσία 
της εγκατάστασης, κατόπιν αυτοψίας της περιοχής, ώστε 
να διασφαλίζεται η εγκατάσταση των καταφυγίων σε 
κατάλληλα σημεία του βουνού. 

Τα δικαιολογητικά β,γ και δ υποβάλλονται ειςδιπλούν 
και διαβιβάζονται στην αρμόδια δασική υπηρεσία, η 
οποία μεριμνά για την έκδοση έγκρισης επέμβασης, σύμ¬ 
φωνα με τις ισχύουσες διατάξεις της δασικής νομοθεσίας 
και κοινοποιεί την έγκριση επέμβασης στην ΕΥΠΑΤΕ. 

2. Για τα μεταφερόμενα ορειβατικά καταφύγια έκτα¬ 
κτης ανάγκης, ο ενδιαφερόμενος ενημερώνει την ΕΥΠΑ¬ 
ΤΕ σχετικά με την τοποθεσία εγκατάστασης του μεταφε- 
ρόμενου ορειβατικού καταφυγίου έκτακτης ανάγκης. 
Η ΕΥΠΑΤΕ ακολούθως ενημερώνει την αρμόδια δασική 
υπηρεσία, η οποία ελέγχει σχετικά με την ύπαρξη ή μη 
δεσμεύσεων ως προς τη δασική νομοθεσία. 

Σε εκτάσεις που διέπονται από τις διατάξεις της δασι¬ 
κής νομοθεσίας εκδίδεται απόφαση έγκρισης επέμβα¬ 
σης από την οικεία δασική αρχή, η οποία τροποποιείται 
κάθε φορά ως προς τη θέση στην οποία μεταφέρεται το 
ορειβατικό καταφύγιο. 

Άρθρο 7 

Έκδοση διαπιστωτικής πράξης σε υφιστάμενα 
ορειβατικά καταφύγια μόνιμης κατασκευής 

1. Για τα υφιστάμενα ορειβατικά καταφύγια για τα 
οποία εκκρεμεί η έκδοση διαπιστωτικής πράξης και η 
υπουργική απόφαση νομιμοποίησης αυτών, ακολου¬ 
θείται η διαδικασία της παρ. 12 του άρθρου 52 του ν. 
4280/ 2014, όπως αντικαταστάθηκε με το άρθρο 23 του 
ν. 4519/2018. 

2. Για την έκδοση διαπιστωτικής πράξης από την ΕΥ¬ 
ΠΑΤΕ απαιτείται η υποβολή των κάτωθι δικαιολογητικών: 

α. Αίτηση-υπεύθυνη δήλωση του διαχειριστή του κα¬ 
ταφυγίου. 

β. Χάρτης της ευρύτερης περιοχής σε κλίμακα 1:5000 
(Υπόβαθρο της ΓΥΣ) όπου σημειώνεται με ευκρίνεια η 
ακριβής θέση της κτιριακής εγκατάστασης και ο δρόμος 
προσπέλασης. Η πρόσβαση προς τα ορειβατικά καταφύ¬ 
για ενεργείται από δημόσια ή δασική οδό, όπου υπάρχει, 
άλλως από ορειβατικά μονοπάτια. 

γ. Τοπογραφικό διάγραμμα του γηπέδου εξαρτημένου 
σε ΕΓΣΑ 87 με σύστημα ΟΡ5 κάνοντας χρήση του ελλη¬ 
νικού συστήματος εντοπισμού ΗΕΡ05. 

δ. Συνοπτική περιγραφή της λειτουργίας ορειβατικού 
καταφυγίου, στην οποία αναφέρονται τα χαρακτηριστι¬ 
κά του καταφυγίου, η ιδιοκτησία ή η παραχώρηση της 
χρήσης έκτασης στην οποία έχει ανεγερθεί το καταφύ¬ 
γιο, περιγραφή της γύρω περιοχής και η σκοπιμότητα 
λειτουργίας του καταφυγίου. Το ως άνω δικαιολογητικό 
συντάσσεται είτε από το νόμιμο εκπρόσωπο του καταφυ¬ 
γίου, είτε από μηχανικό σύμφωνα με τα επαγγελματικά 
του δικαιώματα. 

ε. Αρχιτεκτονικά σχέδια του κτιρίου (κάτοψη-όψεις- 
τομές). 

στ. Τεχνική περιγραφή των εγκαταστάσεων και των 
υποδομών του ορειβατικού καταφυγίου. 

ζ. Φωτογραφική αποτύπωση του ορειβατικού κατα¬ 
φυγίου εσωτερικά και εξωτερικά. 

η. Οπτικός έλεγχος του κτιρίου, ώστε να προσδιορι¬ 
στούν πιθανές ρηγματώσεις, αποφλοιώσεις και λοιπές ατέ¬ 
λειες (παθολογίατων κατασκευών, στοιχείατρωτότητας). 

θ. Ο φάκελος συμπληρώνεται από τα λοιπά στοιχεία 
που απαιτούνται σύμφωνα με τα όσα ορίζονται στην 
παρ. 12 του άρθρου 52 του ν.4280/2014, όπως ισχύει. 

Άρθρο 8 

Ορειβατικά καταφύγια υπό ανέγερση ή επέκταση 

1. Στο πλαίσιο της περιβαλλοντικής αδειοδότησηςτου 
ορειβατικού καταφυγίου, η ΕΥΠΑΤΕγνωμοδοτεί ως προς 
τα κριτήρια επιλογής τοποθεσίας εγκατάστασης ορειβα¬ 
τικού καταφυγίου, όπως αναγράφονται στον ορισμό των 
ορειβατικών καταφυγίων στο άρθρο 1 της παρούσας, 
λαμβάνοντας υπ' όψιν και τη σχετική εισήγηση της ΕΟΟΑ. 
Η γνωμοδότηση εκδίδεται για το σύνολο της έκτασης, 
ανεξαρτήτως αν σε αυτήν περιλαμβάνονται τμήματα 
που υπάγονται σε ειδικά καθεστώτα προστασίας, για τα 
οποία εφαρμόζονται οι ειδικές διατάξεις που τα διέπουν. 

2. Τα ορειβατικά καταφύγια κατασκευάζονται σύμφω¬ 
να με τις επιτρεπόμενες χρήσεις και τους όρους και πε¬ 
ριορισμούς δόμησης που καθορίζονται για την περιοχή 
από τις γενικές και ειδικές πολεοδομικές και κτιριοδομι- 
κές διατάξεις. 

3. Σε περίπτωση ανέγερσης ή επέκτασης υφισταμένου 
ορειβατικού καταφυγίου σε εκτάσεις που προστατεύο¬ 
νται από τις διατάξεις της δασικής νομοθεσίας ή για κάθε 
επιπλέον πρόσκαιρη ή μόνιμη κατασκευή που πρόκει¬ 
ται να δημιουργηθεί, απαιτείται προηγούμενη έγκριση 
επέμβασης της δασικής υπηρεσίας με την επιφύλαξη 
της παρ. 4 του άρθρου 45 του ν. 998/1979, όπως ισχύει. 

4. Αν υπάρχει αυθαίρετη οικοδομή ή αυθαίρετο τμήμα 
αυτής σε εκτάσεις που προστατεύονται από τις διατά¬ 
ξεις της δασικής νομοθεσίας, ακολουθείται η διαδικασία 
έκδοσης διαπιστωτικής πράξης και απόφασης νομιμο¬ 
ποίησης σύμφωνα με τις διατάξεις του άρθρου 7 της 
παρούσας. Σε περίπτωση που βεβαιώνεται από την αρ¬ 
μόδια δασική υπηρεσία ότι η έκταση δεν προστατεύεται 
από τις διατάξεις της δασικής νομοθεσίας, ακολουθείται 
διαδικασία υπαγωγής στις διατάξεις του ν.4495/2017, 
όπως ισχύει. 


5. Για τη χορήγηση της άδειας δόμησης, ο φορέας 
διαχείρισης καταθέτει αίτηση στο Πολεοδομικό Γραφείο 
της ΕΥΠΑΤΕ, συνοδευόμενη από τα δικαιολογητικό που 
προβλέπονται από την κοινή υπουργική απόφαση 7533/ 
13.02.2012 (Β' 251), όπως ισχύει. 

Άρθρο 9 

Διαδικασία χορήγησης 
Ειδικού Σήματος Λειτουργίας (ΕΣΛ) 
στα ορειβατικά καταφύγια μόνιμης κατασκευής 
1. Για τη νόμιμη λειτουργία των ορειβατικών καταφυγί¬ 
ων, απαιτείται η χορήγηση Ειδικού Σήματος Λειτουργίας 
(ΕΣΛ). Για την έκδοση του ΕΣΛ υποβάλλονται στην αρ¬ 
μόδια Ειδική Υπηρεσία Προώθησης και Αδειοδότησης 
Τουριστικών Επιχειρήσεων (ΕΥΠΑΤΕ) του Υπουργείου 
Τουρισμού τα παρακάτω δικαιολογητικό: 

α. Αίτηση-δήλωση, σύμφωνα με το Υπόδειγμα του 
άρθρου 10, η οποία επέχει θέση υπεύθυνης δήλωσης 
σύμφωνα με το άρθρο 8 του ν. 1599/1986, στην οποία 
αναγράφονται τα στοιχεία του αιτούντος φυσικού ή νο¬ 
μικού προσώπου, ο Αριθμός Φορολογικού Μητρώου 
(ΑΦΜ) και η Δημόσια Οικονομική Υπηρεσία (ΔΟΥ) στην 
οποία υπάγεται. Στην ίδια αίτηση δηλώνεται και ο προς 
έγκριση διακριτικός τίτλος του Ορειβατικού Καταφυγίου. 

β. Υπεύθυνη δήλωση τήρησης του «Κανονισμού 
Ορειβατικών Καταφυγίων» όπως αυτός ορίζεται στη με 
αριθμό 2868/18.02.2004 κοινή απόφαση Υφυπουργών 
Ανάπτυξης και Γεωργίας (Β’ 398). 

γ. Συμφωνητικό μίσθωσης, εφ’ όσον πρόκειται για μι¬ 
σθωμένο ακίνητο. 

δ. Αντίγραφο ποινικού μητρώου γενικής χρήσης του 
αιτούντα (φορέα διαχείρισης ή μισθωτή), από το οποίο 
να προκύπτει ότι ο αϊτών δεν έχει καταδικαστεί αμετά- 
κλητα για κακούργημα. Το δικαιολογητικό αναζητείται 
υπηρεσιακά εφ' όσον εκδίδεται από ημεδαπή αρχή, 
φυσικά πρόσωπα που έχουν την ιθαγένεια άλλου κρά¬ 
τους υποβάλλουν ισοδύναμο έγγραφο που έχει εκδοθεί 
από αρμόδια δικαστική ή διοικητική αρχή του κράτους- 
μέλους με το οποίο βεβαιώνεται η μη καταδίκη για τα 
ανωτέρω αδικήματα. Αν στη χώρα καταγωγής ή προέ¬ 
λευσης δεν προβλέπεται η έκδοση εγγράφου ισοδύνα¬ 
μου προς το απόσπασμα ποινικού μητρώου, τούτο είναι 
δυνατόν να αντικατασταθεί από ένορκη βεβαίωση ή, 
για τα κράτη όπου δεν υφίσταται τέτοια, από υπεύθυνη 
δήλωση, η οποία υποβάλλεται από τον ενδιαφερόμενο 
ενώπιον της αρμόδιας δικαστικής ή διοικητικής αρχής ή 
κατά περίπτωση ενώπιον συμβολαιογράφου της χώρας 
καταγωγής ή προέλευσης, οι οποίοι χορηγούν βεβαίωση 
περί παροχής της ένορκης βεβαίωσης ή της υπεύθυνης 
δήλωσης. Το αντίγραφο του ποινικού μητρώου γενικής 
χρήσης, καθώς και τα ανωτέρω έγγραφα υποβάλλονται 
εντός τριών μηνών από την ημερομηνία έκδοσής τους. 

ε. Υπεύθυνη Δήλωση του ν. 1599/1986 (Α' 75) του φο¬ 
ρέα διαχείρισης ή του μισθωτή, εφόσον πρόκειται για 
μισθωμένο ακίνητο, ότι έχουν ληφθεί και θα συντηρού¬ 
νται τα μέσα πυροπροστασίας της παρ. 12 του άρθρου 4 
της παρούσας. 

στ. Απόδειξη κατάθεσης παράβολου ύψους 300,00 
ευρώ εφάπαξ. Το ως άνω παράβολο κατατίθεται υπέρ 
του Ελληνικού Δημοσίου σε οποιαδήποτε ΔΟΥ στον ΚΑΕ 
3741. 

ζ. Πιστοποιητικό ηλεκτρολόγου που θα βεβαιώνει την 
καλή λειτουργία της ηλεκτροδότησης του καταφυγίου. 

η. Βεβαίωση καλής λειτουργίας του αποχετευτικού συ¬ 
στήματος του καταφυγίου, η οποία εκδίδεται από μηχα¬ 
νικό (σύμφωνα με τα επαγγελματικά του δικαιώματα). 

θ. Υπεύθυνη δήλωση του φορέα διαχείρισης ή του μι¬ 
σθωτή, εφ’ όσον πρόκειται για μισθωμένο ακίνητο, ότι 
πληρούνται οι υγειονομικές προδιαγραφές της ισχύου- 
σας νομοθεσίας. 

ι. Αντίγραφο ποινικού μητρώου του διαχειριστή του 
καταφυγίου, σε περίπτωση που ο διαχειριστής του κα¬ 
ταφυγίου δεν συμπίπτει με τον εκπρόσωπο του φορέα 
διαχείρισης, από το οποίο να προκύπτει ότι ο διαχειρι¬ 
στής δεν έχει καταδικαστεί αμετάκλητα για κακούργημα. 
Το δικαιολογητικό αναζητείται υπηρεσιακά εφ’ όσον εκ- 
δίδεται από ημεδαπή αρχή. Φυσικά πρόσωπα που έχουν 
την ιθαγένεια άλλου κράτους υποβάλλουν ισοδύναμο 
έγγραφο που έχει εκδοθεί από αρμόδια δικαστική ή 
διοικητική αρχή του κράτους-μέλους, με το οποίο βε¬ 
βαιώνεται η μη καταδίκη για τα ανωτέρω αδικήματα. 
Αν στη χώρα καταγωγής ή προέλευσης δεν προβλέπεται 
η έκδοση εγγράφου ισοδύναμου προς το απόσπασμα 
ποινικού μητρώου, τούτο είναι δυνατόν να αντικατα- 
σταθεί από ένορκη βεβαίωση ή, για τα κράτη όπου δεν 
υφίσταται τέτοια, από υπεύθυνη δήλωση, η οποία υπο¬ 
βάλλεται από τον ενδιαφερόμενο ενώπιον της αρμόδιας 
δικαστικής ή διοικητικής αρχής ή κατά περίπτωση ενώ¬ 
πιον συμβολαιογράφου της χώρας καταγωγής ή προ¬ 
έλευσης, οι οποίοι χορηγούν βεβαίωση περί παροχής 
της ένορκης βεβαίωσης ή της υπεύθυνης δήλωσης. Το 
αντίγραφο του ποινικού μητρώου γενικής χρήσης, κα¬ 
θώς και τα ανωτέρω έγγραφα υποβάλλονται εντός τριών 
μηνών από την ημερομηνία έκδοσής τους. 

ια.Τα α), β) και γ) πιστοποιητικά που αναφέρονται στην 
παράγραφο 2 του άρθρου 3 της παρούσας. 

ιβ. Απόφαση Έγκρισης Περιβαλλοντικών Όρων του 
Ορειβατικού καταφυγίου. 

ιγ. Υπεύθυνη δήλωση του ν.1599/1986 του φορέα δια¬ 
χείρισης ή του μισθωτή, εφ' όσον πρόκειται για μισθωμέ¬ 
νο ακίνητο, περί τήρησης των τεχνικών και λειτουργικών 
προδιαγραφών της παρούσης. 
ιδ. Άδεια δόμησης 

αα. Για τα ορειβατικά καταφύγια που διαθέτουν οικο¬ 
δομική άδεια προγενέστερης της παρούσας απόφασης, 
υποβάλλεται η οικοδομική άδεια, συνοδευόμενη από 
δήλωση αντοχής ή οπτικό έλεγχο του κτιρίου καθώς 
καιτα δικαιολογητικό β-ζ της παρ. 2 του άρθρου 7 της 
παρούσας. Για τις ανωτέρω περιπτώσεις όταν οι εκτάσεις 
προστατεύονται από τις διατάξεις της δασικής νομοθε¬ 
σίας και δεν διαθέτουν έγκριση επέμβασης της δασικής 
αρχής, εφαρμόζονται οι διατάξεις της δασικής νομοθεσί¬ 
ας σε ό,τι αφορά στο καθεστώς νομιμότητάς τους. 


ββ. Για τα ορειβατικά καταφύγια που δεν διαθέτουν οι¬ 
κοδομική άδεια προσκομίζεται διαπιστωτική πράξη του 
ορειβατικού καταφυγίου, η οποία εκδίδεται σύμφωνα με 
το άρθρο 7 της παρούσας και η απόφαση νομιμοποίησης 
του ορειβατικού καταφυγίου. 

γγ. Σε περίπτωση ύπαρξης μη νόμιμων κατασκευών 
σε εκτάσεις που προστατεύονται από τις διατάξεις της 
δασικής νομοθεσίας, ακολουθείται η διαδικασία έκδοσης 
διαπιστωτικής πράξης και κοινής υπουργικής απόφασης 
νομιμοποίησης, σύμφωνα με τις διατάξεις του άρθρου 7 
της παρούσας. Σε περίπτωση που βεβαιώνεται από 
την αρμόδια δασική υπηρεσία ότι η έκταση δεν προ¬ 
στατεύεται από τις διατάξεις της δασικής νομοθεσίας, 
προσκομίζεται η δήλωση υπαγωγής στις διατάξεις του 
ν.4495/2017, όπως ισχύει. 

Τα υφιστάμενα ορειβατικά καταφύγια δεν προσκομί¬ 
ζουν τα δικαιολογητικό ιβ και ιγ. 

2. Για την επέκταση των υφιστάμενων καταφυγίων 
απαιτείται τροποποίηση του Ειδικού Σήματος Λειτουρ¬ 
γίας (ΕΣΛ) του καταφυγίου, για την οποία υποβάλλονται 
στην ΕΥΠΑΤΕ τα εξής: 

α. Πιστοποιητικό ηλεκτρολόγου που θα βεβαιώνει την 
καλή λειτουργία της ηλεκτροδότησης του καταφυγίου, 
β. Αρχιτεκτονικά σχέδια του κτιρίου (κάτοψη-όψεις- 
τομές). 

γ. Τεχνική περιγραφή των εγκαταστάσεων και των 
υποδομών. 

δ. Δήλωση αντοχής κτιρίου ή οπτικός έλεγχος, ώστε 
να προσδιοριστούν πιθανές ρηγματώσεις, αποφλοιώ¬ 
σεις και λοιπές ατέλειες (παθολογία των κατασκευών, 
στοιχεία τρωτότητας). 

ε. Υπεύθυνη δήλωση του ν.1599/1986 του φορέα δια¬ 
χείρισης ή του μισθωτή, εφ'όσον πρόκειται για μισθωμέ¬ 
νο ακίνητο, περί τήρησης των τεχνικών και λειτουργικών 
προδιαγραφών της παρούσας. 

στ. Υπεύθυνη δήλωση του ν.1599/1986 του φορέα 
διαχείρισης ή του μισθωτή, εφ' όσον πρόκειται για μι¬ 
σθωμένη ακίνητο, όπ έχουν ληφθεί και θα συντηρούνται 
τα μέσα πυροπροστασίας της παρ. 12 του άρθρου 4 της 
παρούσας. 

ζ. Για τις εκτάσεις που προστατεύονται από τις διατά¬ 
ξεις της δασικής νομοθεσίας, για την επέκταση των υφι¬ 
στάμενων καταφυγίων ή για κάθε επιπλέον πρόσκαιρη 
ή μόνιμη κατασκευή που πρόκειται να δημιουργηθεί, 
απαιτείται προηγούμενη έγκριση επέμβασης της δασι¬ 
κής υπηρεσίας με την επιφύλαξη της παρ. 4 του άρθρου 
45 του ν. 998/1979, όπως ισχύει, 
η. Απόφαση Έγκρισης Περιβαλλοντικών Όρων, 
στ. Αδεια δόμησης για την επέκταση του ορειβατικού 
καταφυγίου. 

3. Όταν ο μισθωτής είναι νομικό πρόσωπο, τα ανω¬ 
τέρω δικαιολογητικό υποβάλλονται από το νόμιμο 
εκπρόσωπο της επιχείρησης. Επίσης υποβάλλονται ως 
δικαιολογητικό και τα έγγραφα που αποδεικνύουν τη 
νόμιμη σύσταση και λειτουργία του νομικού προσώπου. 

4. Το ΕΣΛ είναι αόριστης διάρκειας.Τα δικαιολογητικά 
των οποίων η ισχύς λήγει αντικαθίστανται πριν τη λήξη 
τους, σε διαφορετική περίπτωση αναστέλλεται αυτοδί¬ 
καια η ισχύς του ΕΣΛ και το καταφύγιο σφραγίζεται με 
απόφαση του Προϊσταμένου της κατά τόπο αρμόδιας 
Περιφερειακής Υπηρεσίας Τουρισμού (ΠΥΤ). Το σήμα 
επαναχορηγείται όταν υποβληθούν προσηκόντως τα 
δικαιολογητικά που έληξαν. 

5. Σε περίπτωση διαπίστωσης παράβασης των προ¬ 
διαγραφών του άρθρου 4 ή παράβασης της ισχύουσας 
τουριστικής νομοθεσίας επιβάλλεται από τον Προϊστά¬ 
μενο της κατά τόπο αρμόδιας ΠΥΤ χρηματικό πρόστι¬ 
μο ύψους από 500,00 € έως 2.000,00 ευρώ, ανάλογα 
με το μέγεθος της παράβασης, ή/ και σφράγιση του 
καταφυγίου. 


6. Κατά των αποφάσεων επιβολής χρηματικού προ¬ 
στίμου χωρεί προσφυγή ενώπιον της Επιτροπής Προ¬ 
σφυγών του άρθρου 4 παρ. 6 του ν. 3270/2004 (Α’ 187), 
όπως τροποποιήθηκε και ισχύει. 

7. Για οποιαδήποτε αλλαγή που συνεπάγεται τροπο¬ 
ποίηση του ΕΣΛ, απαιτείται η υποβολή των αντίστοιχων 
δικαιολογητικών καθώς και απόδειξη κατάθεσης παρά¬ 
βολου ίσου με το 20% του ποσού που καθορίζεται στην 
περίπτωση στ 1 της παραγράφου 1 του παρόντος άρθρου. 

8. Η ΕΥΠΑΤΕ χορηγεί ΕΣΛ εντός πενήντα (50) ημερών 
από την προσήκουσα υποβολή των παραπάνω δικαιο- 
λογητικών. Αν παρέλθει άπρακτη η ανωτέρω προθεσμία 
τεκμαίρεται η χορήγηση του ΕΣΛ, σύμφωνα με την παρ. 4 
του άρθρου 14 του ν. 3844/2010 (Α’ 63) και ο αϊτών μπο¬ 
ρεί να ζητήσει σχετική βεβαίωση από την ΕΥΠΑΤΕ. 

Άρθρο 10 
ΥΠΟΔΕΙΓΜΑ 

ΑΙΤΗΣΗ- ΥΠΕΥΘΥΝΗ ΔΗΛΩΣΗ (άρθρο8Ν · 1599/1986) 


Η ακρίβεια των στοιχείων που υποβάλλονται με αυτή τη δήλωση μπορεί να 
ελενχθεί με βάση το αρχείο άλλων υπηρεσιών {άρθρο 8 παρ. 4 Ν. 1599/1986) 


Περιγραφή αιτήματος: «Χορήγηση Ειδικού Σήματος Λειτουργίας σε Ορειβατικά 
Καταφύγια» 


ΠΡΟΣ: 

Ειδική Υπηρεσία 
Προώθησης και 
Αδειοδότησης 
Τουριστικών 

Επιχειρήσεων (ΕΥΠΑΤΕ) 
Υπουργείου Τουρισμού 

ΑΡΙΘΜ. 

ΠΡΩΤΟΚΟΛΛΟΥ 

ΗΜΕΡΟΜΗΝΙΑ 



Συμπληρώνεται από την Υπηρεσία 


. (φυαιχό πρόΟΜΛΟ ή νάμιμος εκπρόσωπος σε περίπτωση νομικού προσώπου) 


ΣΤΟΙΧΕΙΑ ΑΙΤΟΥΝΤΟΣ 


Όνομα: 

Επώνυμο: 

Όνομα 

Πατέρα: 


Επώνυμο 

Πατέρα: 


Όνομα 

Μητέρας: 


Επώνυμο 

Μητέρας: 



Αριθ. Δελτ. 
Ταυτότητας:* 


Α.Φ.Μ: 



Αριθ. 

Διαβατηρίου:* 


Βεβαίωση 
καλής υγείας: 


Ιθαγένεια: 


Ημερομηνία 

γέννησης 1 : 



Τόπος 

Γέννησης: 



Τόπος 
Κατοικίας 


Χώρα: 


Πόλη: 


Οδός: 


Αριθ 


ΤΚ: 


Τηλ: 


Ρ3χ: 


β- 

ΓΠ3ΪΙ: 



συμπληρώνεται ένα από τα αποδεικτικά στοιχεία ταυτότητας. 


1 Αναγράφεται ολογράφως και κατόπιν αριθμητικά ως πλήρης εξαψηφιος αριθμός : π.χ. 7 
Φεβρουάριου 1969 και 070269. 

ΣΤΟΙΧΕΙΑ ΝΟΜΙΚΟΥ ΠΡΟΣΩΠΟΥ 


Επωνυμία: 

Αρ. Καταστατικού: Ετος'Ιδρυσης: 

Αρ. και έτος ΦΕΚ / ΤΑΠΕΤ (για ΑΕ και ΕΠΕ) ή αριθμός 
και ημερομηνία καταχώρισης στα βιβλία εταιρειών 
του Πρωτοδικείου της έδρας (για ΟΕ και ΕΕ) ή ο 
αριθμός ΓΕΜΗ: 


Α.Φ.Μ.: 

Δ.Ο.Υ.: 

Έδρα Οδός: 


Αριθ: 

ΤΚ: 

Δήμος / Κοινότητα: 

Νομός: 


Τηλ: Ρ3χ: 

Ε - γπθΙΙ: 



ΟΡΙΣΜΟΣ/ΣΤΟΙΧΕΙΑ ΕΚΠΡΟΣΩΠΟΥ* {για κατάθεση αίτησης ή παραλαβή τελικής διοικητικής 

πράξης): Σε περίπτωση που δε συντάσσεχαι η εξουσιοδότηση στο παρόν έντυπο, απαιτείται 
προσκόμιση εξουσιοδότησης με βεβαίωση του γνήσιου της υπογραφής από δημόσια υπηρεσία ή 
συμβολαιογραφικού πληρεξουσίου. 


ΟΝΟΜΑ: 


ΕΠΩΝΥΜΟ: 


ΟΝΟΜΑΤΕΠΩΝΥΜΟ 

ΠΑΤΕΡΑ: 


ΑΔΤ: 


ΟΔΟΣ: 


ΑΡΙΘ: 


Τ.Κ: 


Τηλ: 


Ρθχ: 

Ε - πτοίΙ: 


Παρακαλώ για τη χορήγηση Ειδικού Σήματος Λειτουργίας Ορειβατικού Καταφυγίου με τα 


κάτωθι στοιχεία: 


Επωνυμία επιχείρησης: 


Διεύθυνση 

Δήμος / Κοινότητα: 

Οδός: 

Αριθ.: 


ΤΚ: 

επιχείρησης 







2 Βλ. σημείο 1 περιεχομένου υπεύθυνης δήλωσης (Διαγράφεται όταν δεν ορίζεται εκπρόσωπος) 

Α.Φ.Μ.: 


Δ.Ο.Υ.: 

Τηλ: 

Ρθχ: 

Ε-Π13ΪΙ: 


Διακριτικός τίτλος 
Ορειβατικού Καταφυγίου 
(προαιρετικά) 



Με ατομική μου ευθύνη και γνωρίζοντας τις κυρώσεις 3 , που προβλέπονται από τις 
διατάξεις της παρ. 6 του άρθρου 22 του Ν, 1599/1986, δηλώνω ότι: 

«1. Εξουσιοδοτώ τον/την πιο πάνω αναφερόμενο/η να καταθέσει την αίτηση ή/και να 
παραλάβει την τελική πράξη. (Διαγράφεται όταν δεν ορίζεται εκπρόσωπος). 

2 .» 

Επιλέξτε με ποιο τρόπο θέλετε να παραλάβετε την απάντησή σας: 

1. Να σας αποσταλεί με συστημένη επιστολή στη Διεύθυνση που δηλώνεται στην παρούσα αίτηση 

2. Να την παραλάβετε ο ίδιος από την υπηρεσία μας 

3. Να την παραλάβει εκπρόσωπός σας 

4. Να σας αποσταλεί με Ϊ3Χ στον αριθμό: 


. ί 


Γν" Ί 1 

(Ημερομηνία) 


Ο/Η αιτών/ούσα 
(Σφραγίδα-υπογραφή) 


3 «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη 
δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε 
να προσπορίσει στον εαυτόν του ή σε άλλου περιουσιακό όφελος βλάπτοντας τρίτου ή σκόπευε να βλάψει άλλον, 
τιμωρείται με κάθειρξη μέχρι 10 ετών». 

Άρθρο 11 

Καταργούμενες διατάξεις 

Με την έναρξη ισχύος της απόφασης αυτής καταρ- 
γείται: 

Η με αριθμ. 23948/20.11.2015 απόφαση των Ανα¬ 
πληρωτών Υπουργών Οικονομίας, Ανάπτυξης και 
Τουρισμού και Περιβάλλοντος και Ενέργειας «Καθο¬ 
ρισμός προδιαγραφών ορειβατικών καταφυγίων και 
διαδικασία χορήγησης Ειδικού Σήματος Λειτουργίας» 
(Β' 2570). 


Η απόφαση ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2019 
Οι Υπουργοί 

Αναπληρωτής Υπουργός 
Περιβάλλοντος και Ενέργειας Τουρισμού 

ΣΩΚΡΑΤΗΣ ΦΑΜΕΛΛΟΣ ΕΛΕΝΑ ΚΟΥΝΤΟΥΡΑ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























